CELEX: 62017TN0022
Language: el
Date: 2017-01-16 00:00:00
Title: Υπόθεση T-22/17: Προσφυγή της 16ης Ιανουαρίου 2017 — Πορτογαλία κατά Επιτροπής

3.4.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 104/49
            
         Προσφυγή της 16ης Ιανουαρίου 2017 — Πορτογαλία κατά Επιτροπής
   (Υπόθεση T-22/17)
   (2017/C 104/69)
   Γλώσσα διαδικασίας: η πορτογαλική
   
      Διάδικοι
   
   
      Προσφεύγουσα: Πορτογαλική Δημοκρατία (εκπρόσωποι: L. Inez Fernandes, M. Figueiredo, P. Estêvão και J. Saraiva de Almeida)
   
      Καθής: Ευρωπαϊκή Επιτροπή
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την εκτελεστική απόφαση (ΕΕ) 2016/2018 της Επιτροπής, της 15ης Νοεμβρίου 2016, για τον αποκλεισμό από τη χρηματοδότηση της Ευρωπαϊκής Ένωσης ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Εγγυήσεων (ΕΓΤΕ) και στο πλαίσιο του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ) (EE 2016, L 312, σ. 26), καθόσον αποκλείει από τη χρηματοδότηση ποσό 1 990 810,30 ευρώ το οποίο αφορά δαπάνες που δήλωσε η Πορτογαλία για το μέτρο «Αγροτική ανάπτυξη στο πλαίσιο των επενδύσεων ΕΓΤΑΑ — δικαιούχοι ιδιωτικού τομέα» για τα οικονομικά έτη 2010, 2011, 2012, 2013 και 2014·
            
         
               —
            
            
               να καταδικάσει την Ευρωπαϊκή Επιτροπή στα δικαστικά έξοδα.
            
         
      Λόγοι και κύρια επιχειρήματα
   
   Προς στήριξη της προσφυγής της, η προσφεύγουσα προβάλλει δύο λόγους.
   
               1.
            
            
               Με τον πρώτο λόγο ακυρώσεως προβάλλεται παράβαση του άρθρου 31, παράγραφος 4, στοιχείο γ', του κανονισμού (ΕΚ) 1290/2005 του Συμβουλίου, της 21ης Ιουνίου 2005, για τη χρηματοδότηση της κοινής γεωργικής πολιτικής (ΕΕ 2005, L 209, σ. 1).
            
         
               2.
            
            
               Με τον δεύτερο λόγο ακυρώσεως προβάλλεται ελλιπής αιτιολογία. Ο λόγος αυτός έχει τρία σκέλη.
               
                           —
                        
                        
                           Πρώτον, η προσφεύγουσα προβάλλει ότι η Επιτροπή δεν τεκμηρίωσε την ύπαρξη σοβαρών και εύλογων αμφιβολιών·
                        
                     
                           —
                        
                        
                           Δεύτερον, η προσφεύγουσα υποστηρίζει ότι δεν έχουν εφαρμογή εν προκειμένω οι κατευθυντήριες γραμμές που καθορίζει το έγγραφο VI/5330/97-PT, της 23ης Δεκεμβρίου 1997·
                        
                     
                           —
                        
                        
                           Τρίτον, η προσφεύγουσα προβάλλει ότι τα προσαπτόμενα από την Επιτροπή πραγματικά περιστατικά δεν πληρούν τις προϋποθέσεις για την εφαρμογή δημοσιονομικής διορθώσεως 5 % τις οποίες προβλέπει το έγγραφο VI/5330/97-PT, της 23ης Δεκεμβρίου 1997.